Apulský červenofigúrový lutroforos, maľba neznámeho maliara znázorňuje bohyňu Éós a ňou uneseného Kefala, cca 330 pred Kr. Antikensammlung Kiel, inv. číslo B 787.
**Lutroforos** alebo **loutroforos** (starogr. *Λουτροφόρος* – *lutroforos*) je typ starovekej keramickej nádoby.

Lutroforos (mn. č. *lutroforoi*, doslova „*nesúci (vodu) do kúpeľa*"), vysoká štíhla rituálna nádoba s úzkym hrdlom a s dvomi vysokými vertikálnymi uchami, sa používal pri svadbách a pohreboch mladých ľudí (v Aténach bol známy od konca 8. storočia pred Kr.)

V starovekom Grécku bola svadba obvykle doprevádzaná rôznymi rituálmi a obradmi (ekdosi, „*odovzdanie*"). Obľúbeným časom sobáša (najmä v Aténach), ku ktorému dochádzalo niekedy aj po niekoľkoročnom zasnúbení, bola doba splnu Mesiaca v mesiaci Gamelión (od gamos „*svadba*", či „*svadobná hostina*"), v čase, keď bolo v poľnohospodárstve najmenej práce. Po obradoch lúčenia a po obetách bohom ženích i nevesta podstúpili rituálny kúpeľ vo vode prinesenej v nádobe lutroforos (v Aténach ho sprievod priniesol z prameňa *Enneakrunos*) a v dome otca nevesty sa potom konala hostina. Lutroforos dávali zo súcitu príbuzní alebo priatelia po svadbe, pri pohrebe alebo i na určité sviatky na hroby (do hrobov) tým, čo sa svojej svadby nedožili (hlavne do hrobov predčasne zomrelých dievčat).

Tvary a typy lutroforov
-----------------------

Lutroforos sa podľa tvaru a typu delí na: atický v tvare amfory (protoatický, nedštandardný a štandardný), atický v tvare hydrie (nedštandardný a štandardný) a na apulský (v tvare vajca: Typ I. a Typ II. a v tvare cylindra: Typ I. a Typ II.

### Atický lutroforos

* Typ: Protoatický v tvare amfory, cca 680 pred Kr.Typ: Protoatický v tvare amfory, cca 680 pred Kr.
* Typ: Atický neštandardný v tvare amfory, cca 600 pred Kr.Typ: Atický neštandardný v tvare amfory, cca 600 pred Kr.
* Typ: Atický štandardný v tvare amfory, cca 500 pred Kr.Typ: Atický štandardný v tvare amfory, cca 500 pred Kr.
* Typ: Atický štandardný v tvare hydrieTyp: Atický štandardný v tvare hydrie

#### Apulský lutroforos

* Typ: Apulský v tvare vajca I. cca 340 pred Kr.Typ: Apulský v tvare vajca I. cca 340 pred Kr.
* Typ: Apulský v tvare cylindra I.Typ: Apulský v tvare cylindra I.
* Typ: Apulský v tvare cylindra II. cca 330 pred Kr.Typ: Apulský v tvare cylindra II. cca 330 pred Kr.

Referencie a bibliografia
-------------------------

1. 1 2 3 4  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 381.
2. 1 2   Ritual, *Loutrophoros*
3. 1 2  Matthew Dillon. *Girls and Women in Classical Greek Religion*. London : Psychology Press, 2003. ISBN 978-04-1531-916-4. S. 219.
4. ↑   *Klasické Atény*. Bratislava : Tatran, 1970. 61-057-70. S. 308.
5. ↑   *Klasické Atény*. Bratislava : Tatran, 1970. 61-057-70. S. 106.
6. ↑  Apulische Loutrophoren, *Loutrophoros*  Archivované 2019-01-16 na Wayback Machine
7. ↑  Walter De Gruyter Incorporated. *Kurt Bittel zum 75 Geburtstae am 5 juli 1982 in Dankbarkeit Gewidmet*. Berlin : Walter de Gruyter, 1982. ISBN 978-31-1008-710-9. S. 210.
8. ↑  Donna C. Kurtz, John Boardman. *Greek burial customs*. Ithaca : Cornell University Press, 1971. ISBN 978-08-0140-643-0. S. 152-153.

Iné projekty
------------

Commons
* Spolupracuj na Commons Commons ponúka multimediálne súbory na tému **Lutroforos**

Pozri aj
--------

* Typológia starogréckej keramiky